हारियारि लकदल प्रमुख अजित सिंह बिथाङा दिनै रुंसारि जालांबाय। बिथाङा साननैसो सिगां आगोलाव करना भाइराज’ साग्लोब जानानै दंमोन आरो बिथांखौ गुरुग्राम’नि मेदेन्ता देहा फाहामसालियाव फाहामथाय लाबाय दंमोन।आर एल डि’नि दैदेनगिरि आरो बारग’ मेरु मनथ्रि बिथाङा 86 बोसोर बैसो जाबायमोन, खौरां मोननाय बादिब्ला करना’नि थाखाय बिथांनि बिखा समफ्ल’आव सोलायनाया बारानि सायाव बारा जाबोनो हमदोंमोन जायनि जाहोनाव बिनि देहाया गिज्रिनि सायाव गाज्रि जाबोसिननो हमदोंमोन बेनि उनावनो बिथाङा सोरगोआरि जायो।आर एल डि’नि दैदेनगिरि आरो बारग’ मेरु मनथ्रि अजित सिंह बिथानि फिसाजोआबो थांनाय 22 एप्रिल खालारखालि कबित-19 जो साग्लोब जादोंमोन, बेनि उनावनो बिथांनि देहाया लासै-लासै बिखा समफ्ल’आव सोलानाय फैयो आरो बारा जालांनो हमो आरो फिथांखौ गुरुग्राम’नि मेदेन्ता देहा फाहामसालियाव फाहामथाय होबाय दंमोन आरो बिथाखौ Ventilator Support आव दोनदोंमोन बेनि उनाव दहाय फुंबिलि सम’आव बिथाङा जिउ गोमायो।